Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1

Číslo: 1 Pv 587/14/5505	Liptovský Mikuláš, 08.09.2015
EEČ : 2-39-278-2015

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Liptovský Mikuláš

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie
a
poškodenou:  
1. XXXXX 
	dátum narodenia: XXXXX 
	miesto narodenia: XXXXX  
	rodné priezvisko: XXXXX 
	trvalé bydlisko: XXXXX 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 2.000 € 
Peňažná suma určená na všeobecne prospešné účely: 400 € 
Konkrétny adresát peňažnej sumy určenej na všeobecne prospešné účely: Klub pribylinských turistov a lyžiarov, XXXXX 384, IČO: 37803107, č. ú.: 5063261702/0900.  
Suma odovzdaná štátu na peňažnú pomoc obetiam trestnej činnosti: 200 €  

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odbor kriminalnej policie - vyšetrovania  XXXXX pod spisovou značkou ORP-473/1-VYS-LM-2014.

na tom skutkovom základe, že: 
dňa 18. 11. 2014 o 16.45 hod. viedol osobné motorové vozidlo značky Peugeot 307, ev. č. LM 627 AO po ceste č. I/18, po ulici SNP v Liptovskom Hrádku smerom do obce XXXXX, okres XXXXX a na priechode pre chodcov v blízkosti obchodu XXXXX v km 559,10 nedal prednosť chodkyni XXXXX, nar. 08. 04. 1961, trvale bytom XXXXX, XXXXX, ktorá prechádzala cez priechod pre chodcov z pohľadu vodiča zľava doprava, do ktorej narazil a táto spadla na zem, pričom utrpela zlomeninu vonkajšieho okraja píšťaly vpravo, pomliaždenie pravého kolena s krvným výronom, natiahnutie šľachovo-väzivového aparátu a zlomeninu kľúčnej kosti s posunom úlomkov vľavo, na ktoré zranenia bola liečená po dobu 5 mesiacov a obmedzená v obvyklom spôsobe života po dobu 4 mesiacov; obvinený porušil nedaním prednosti chodkyni ustanovenie § 4 ods. 1 písm. f/ zákona č. 8/2009 Z. z. o cestnej premávke a o zmene a doplnení niektorých zákonov.    
 
Odôvodnenie:
Vyšetrovateľ Okresného riaditeľstva PZ Odboru kriminálnej polície v Liptovskom Mikuláši pod sp. zn. ORP-473/1-VYS-LM-2014 na základe uznesenia o začatí trestného stíhania a vznesení obvinenia zo dňa 10. 12. 2014 viedol trestné stíhanie proti obvinenému XXXXX za prečin ublíženia na zdraví podľa § 157 ods. 1, 2 písm. a/ Trestného zákona pre skutok uvedený vo výroku tohto uznesenia. 
Skutok je obvinenému preukázaný okrem jeho priznania výpoveďou poškodenej XXXXX, záznamom z dopravnej nehody, zápisnicou o obhliadke miesta dopravnej nehody spolu s pripojenou fotodokumentáciou a plánkom miesta nehody, znaleckým posudkom z odboru dopravy. Vykonanou dychovou skúškou nebol zistený alkohol ani u obvineného ani u poškodenej. Zranenia poškodenej sú preukázané pripojenými lekárskymi správami a znaleckým posudkom XXXXX, znalca z odboru zdravotníctva a farmácie. 
Obvinený XXXXX a poškodená XXXXX dňa 27. 08. 2015 na Okresnom súde v Liptovskom Mikuláši pred probačným a mediačným úradníkom uzavreli zmier podľa § 220 ods. 1 a nasl. Trestného poriadku. Poškodená si uplatnila nárok na náhradu škody z povinného zmluvného poistenia zodpovednosti za škodu spôsobenú prevádzkou motorového vozidla a od obvineného žiadala nahradiť škodu vo výške 2.000,- € ako nemajetkovú ujmu a na náhrade ktorej sa spoločne dohodli. Obvinený dňa 29. 07. 2015 sumu 2.000,- € poškodenej nahradil. 
Obvinený do zápisnice o výsluchu obvineného zo dňa 20. 01. 2015 sa ku skutku, ktorý sa mu kladie za vinu, priznal a jeho spáchanie úprimne oľutoval. Dňa 11. 06. 2015 do záznamu o preštudovaní vyšetrovacieho spisu a opätovne dňa 27. 08. 2015 pred probačným a mediačným úradníkom Okresného súdu v Liptovskom Mikuláši vyhlásil, že skutok spáchal, z ktorého je obvinený a jeho spáchanie úprimne oľutoval. Poškodená potvrdila, že suma 2.000,- €, na ktorej sa spoločne s obvineným dohodla, jej bola obvineným poukázaná na bankový účet dňa 29. 07. 2015 a škodu spôsobenú ťažkou ujmou na zdraví si uplatnila z povinného zmluvného poistenia zodpovednosti za škodu spôsobenú prevádzkou motorového vozidla. Súhlasila s uzavretím zmieru. Tiež zobrala na vedomie, že po schválení zmieru a zastavení trestného stíhania proti obvinenému si už v trestnom konaní nebude môcť uplatniť náhradu škody. 
Obvinený doposiaľ súdne trestaný nebol. V mieste bydliska požíva dobrú povesť a pre priestupok nebol prejednávaný. V evidenčnej karte vodiča má jeden záznam o uložení blokovej pokuty vo výške 20,- € za prekročenie rýchlosti v roku 2014.  
Za prečin ublíženia na zdraví podľa § 157 ods. 1, 2 písm. a/ Trestného zákona možno uložiť trest odňatia slobody na jeden rok až päť rokov.  
Podľa § 220 ods. 1 Trestného poriadku, pretože obvinený spáchal nedbanlivostný prečin, kde horná hranica trestnej sadzby neprevyšuje 5 rokov, môže byť za zákonom splnených podmienok uzavretý zmier. 
Obvinený dňa 27. 08. 2015 zložil do pokladne Okresnej prokuratúry v Liptovskom Mikuláši zložil sumu 400,- € určenú na všeobecne prospešné účely, z ktorej 50% žiada poukázať na účet Klubu pribylinských turistov a lyžiarov, XXXXX 384 a 50% štátu na peňažnú pomoc poškodeným podľa osobitného zákona. Vzhľadom na osobu obvineného, okolnosti, za ktorých došlo k spáchaniu činu, tiež osobné pomery obvineného, považujem sumu určenú na všeobecne prospešné účely, ktorú poukázal obvinený, za primeranú. 
Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ  bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom,  a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Podľa § 221 Trestného poriadku, ak to okolnosti prípadu vyžadujú, pred rozhodnutím o schválení zmieru prokurátor vypočuje obvineného a poškodeného, najmä na spôsob a okolnosti uzavretia zmieru, či zmier medzi nimi bol uzavretý dobrovoľne a či súhlasia so schválením zmieru; výsluchom obvineného zistí, či rozumie obsahu obvinenia a či si je vedomý dôsledkov schválenia zmieru. Súčasťou výsluchu obvineného musí byť vyhlásenie, že spáchal skutok, za ktorý je stíhaný. Pred výsluchom treba obvineného a poškodeného poučiť o ich právach,  o podstate zmieru.
Podľa § 223 ods. 2 Trestného poriadku pri určení adresáta peňažnej sumy určenej na všeobecne prospešné účely je súd a v prípravnom konaní prokurátor viazaný obsahom dohody o zmieri medzi obvineným a poškodeným.
Podľa § 224 Trestného poriadku peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotné, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona. Z peňažnej sumy určenej na všeobecne prospešné účely musí obvinený určiť aspoň 50 % štátu na peňažnú pomoc poškodeným podľa osobitného zákona.
V prípravnom konaní boli splnené zákonom stanovené podmienky na schválenie zmieru a súčasné zastavenie trestného stíhania, preto som rozhodla tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu nie je prípustná sťažnosť

. 

	JUDr. Anna Turčinová 
	 prokurátorka